Ak sa práve rozhodujete o kúpe podložky pod myš, táto recenzia je určená práve vám. Otestovali sme celú paletu podložiek Razer pre rok 2013, medzi ktorými nechýbal povrch z hliníka, plastu, silikónu a látky.
Razer podložky 2013 - Úvod
Po čitateľsky úspešnej recenzii ROCCAT Hiro nás z Razeru proaktívne oslovili s ponukou otestovať celé portfólio hráčskych podložiek. Kývli sme a do týždňa nám ležal na stole perfektne spracovaný novinársky balíček so šiestimi podložkami.
Všetky postrádajú originálne balenie, ktoré hlavne u Razeru predstavuje významnú súčasť spotrebiteľského zážitku a v prípade Invicta, Manticor a Destructor 2 aj podstatnú funkčnú súčasť výrobku (praktické ochranné puzdro na prenášanie).
Zľava: Razer Invicta, Manticor, Destructor 2, Megasoma 2, Goliathus Speed, Goliathus Control.
Z aktuálnej ponuky v press-kite chýbali Razer Vespula (recenzia pc.zoznam.sk) ďalej podložka primárne určená k notebookom Kabuto a tenká "nalepovacia" Sphex.
Začnime kompletnými špecifikáciami a orientačnými cenami všetkých testovaných podložiek.
Špecifikácie
| ||Invicta||Manticor||Destructor 2||Megasoma 2||Goliathus|
Speed
|Goliathus|
Control
|Rozmery||355x254mm||355x254mm||355x254mm||350x230mm||355x254mm||355x254mm|
|Hrúbka||4,5mm||2,2mm||2,2mm||2,3mm||3mm||3mm|
|Materiál||plast||hliník||plast||silikón||látka||látka|
|Typ povrchu||tvrdý||tvrdý||tvrdý||hybridný||mäkký||mäkký|
|Štýl hrania||rýchlosť|
presnosť
|rýchlosť||presnosť||presnosť||rýchlosť||presnosť|
|Hmotnosť||700g||373g||166g||250g||N/A||N/A|
|Kategória||Elite||Elite||Expert||Expert||Essential||Essential|
|Odporúčaná cena s DPH||59,99EUR||49,99EUR||39,99EUR||39,99EUR||19,99EUR||19,99EUR|
|Orientačná cena s DPH||nepredáva sa||~46EUR||~35EUR||~35EUR||~18EUR||~18EUR|
|Stránka produktu||Invicta||Manticor||Destructor 2||Megasoma 2||Goliathus|
Speed
|Goliathus|
Control
Porovnanie výšky podložiek. Zdola: Razer Invicta (4,5mm), Manticor (2,2mm), Destructor 2 (2,2mm), Megasoma 2 (2,3mm), Goliathus Speed (3mm), Goliathus Control (3mm).
Rýchlosť alebo Presnosť?
V súvislosti s podložkami výskumy výrobcu potvrdili existenciu dvoch základných herných štýlov. Hráči buď vyžadujú absolútnu kontrolu nad pohybom myšky alebo viac než čokoľvek kladú do popredia rýchlosť pohybu. Razer na základe tohoto kritéria rozdelil všetky svoje podložky do dvoch skupín.
|Rýchlosť||Presnosť|
|Razer Invicta*|
Razer Manticor
Razer Goliathus Speed
Razer Vespula*
|Razer Invicta*|
Razer Destructor 2
Razer Megasoma
Razer Goliathus Control
Razer Kabuto
Razer Vespula*
|* Vespula aj Invicta sú obojstranné podložky, preto ich nájdete na oboch stranách tabuľky|
Hladký povrch, ktorý kladie minimálny odpor a myška zľahka preletí z jednej strany podložky na druhú sa považuje za rýchly, kdežto hrubšia textúra dáva hráčovi väčšiu kontrolu pohybov.
Vľavo povrch optimalizovaný pre rýchlosť, vpravo presnosť (zdroj: Razer).
Stručný úvod do problematiky máme za sebou, poďme sa na jednotlivé kúsky pozrieť detailnejšie.